ମଙ୍ଗୋଲିୟ ଦାଗ

ଆଜନ୍ମ ଚର୍ମ ମେଲାନୋସାଇଟୋସିସ, ଅନ୍ୟ ନାମ ମଙ୍ଗୋଲିୟ ଦାଗ, ହେଉଛି ଏକ ଅନିୟମିତ ଆକୃତିର ନୀଳ-ଧୂସର ରଙ୍ଗର  ଜନ୍ମଚିହ୍ନ ।  ଏଗୁଡ଼ିକ ସମତଳ ଅଞ୍ଚଳ ଏବଂ ସାଧାରଣତଃ ନିମ୍ନ ପିଠିକୁ ପ୍ରଭାବିତ କରିଥାଏ; ତଥାପି, ଅନ୍ୟାନ୍ୟ ଅଞ୍ଚଳ ଏଥିରେ ଜଡ଼ତ ହୋଇପାରେ ।  ସାଧାରଣତଃ ଛଅ ବର୍ଷ ବୟସ ସୁଦ୍ଧା ସେମାନଙ୍କର ଉନ୍ନତି ହୁଏ; ତଥାପି ସମ୍ପୂର୍ଣ୍ଣ ଭାବରେ କିଛି ଉପଶମ ହୁଏ ନାହିଁ । 

ପ୍ରାରମ୍ଭିକ ବିକାଶ ସମୟରେ ମେଲାନୋସାଇଟଗୁଡ଼ିକର ଅସମ୍ପୂର୍ଣ୍ଣ ସ୍ଥାନାନ୍ତରଣ ହେତୁ ଏଗୁଡ଼ିକ ଘଟେ । ରୋଗ ନିର୍ଣ୍ଣୟ ସାଧାରଣତଃ ଦେଖାଯିବା ଉପରେ ଆଧାରିତ ହୁଏ । କେତେକ ଏହାକୁ ଆଘାତ ବୋଲି ଭୁଲ ଭାବରେ କ‌ହନ୍ତି । ଏହା ନିମନ୍ତେ ସାଧାରଣତଃ କୌଣସି ନିର୍ଦ୍ଦିଷ୍ଟ ଚିକିତ୍ସା ଆବଶ୍ୟକ ହୁଏ ନାହିଁ । କେସଗୁଡିକୁ ଲେଜର ଥେରାପି ସାହାଯ୍ୟରେ ଚିକିତ୍ସା କରାଯାଉଛି । ଏହି ରୋଗ ସାଂଘାତିକ ନୁହେଁ ।

ମଙ୍ଗୋଲିୟ ଦାଗଗୁଡ଼ିକ ସାଧାରଣ ଭାବରେ ଦେଖାଯାଏ, ପ୍ରାୟ ୧୦% ଧଳା, ୪୦% ରୁ ୭୦% ହିସ୍ପାନିକ୍, ୮୮୦% ଏସୀୟ ଏବଂ ୯୮% ଆଫ୍ରିକୀୟ ଆମେରିକୀୟ ଶିଶୁଙ୍କଠାରେ ଦେଖାଯାଏ । ପୁରୁଷ ଏବଂ ମହିଳାମାନେ ସମାନ ଭାବରେ ବାରମ୍ବାର ପ୍ରଭାବିତ ହୁଅନ୍ତି । ୧୮୮୩ ମସିହାରେ ଜାପାନରେ ଅବସ୍ଥାପିତ ଜଣେ ଜର୍ମାନ ନୃବିଜ୍ଞାନୀ ଏରୱିନ୍ ବାଲ୍ଜଙ୍କ ଦ୍ୱାରା ଏହାକୁ ମଙ୍ଗୋଲିଆବାସୀଙ୍କ ନାମାନୁସାରେ ବର୍ଣ୍ଣନା କରାଯାଇଥିଲା ଏବଂ ସେମାନଙ୍କ ନାମ ଅନୁସାରେ ନାମିତ କରାଯାଇଥିଲା । 

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki